**Прелиминарна листа структурних реформи за Програм економских реформи Републике Србије за период од 2023. до 2025. године**

|  |
| --- |
| **ТРИ КЉУЧНА ИЗАЗОВА ЗА КОНКУРЕНТНОСТ И ИНКЛУЗИВНИ РАСТ И ПОВЕЗАНЕ СТРУКТУРНЕ РЕФОРМЕ** |
| **Кључни изазов број 1: *Повећање запослености, посебно младих, жена и осетљивих група и социјална заштита од сиромаштва*** |
| **СР****Рб.** | **Назив структурне реформе** | **Опис структурне реформе** |
| **1** | **Успостављање оквира за увођење Гаранција за младе у Републици Србији** | Реформа подразумева успостављање оквира за увођење Гаранција за младе, што ће младима омогућити квалитетну понуду за посао, наставак образовања, праксу или обуку након уласка у статус незапослености или напуштања, односно завршетка формалног образовања. Увођење Гаранција за младе подразумева увођење низа реформи политика и иницијатива у областима образовања и обуке, запошљавања и тржишта рада, што захтева међусекторску сарадњу и координацију различитих сектора и социјалних партнера и организација цивилног друштва.. Посебан акценат биће на младима у категорији НЕЕТ (млади који нису запослени, нису у процесу образовања, нису на обуци). |
| **2** | **Успостављање дугорочно ефикасног механизма за одрживо улагање у младе таленте, кроз новоосновани Фонд за младе таленте** | Реформа подразумева дугорочно планирање и одрживост инвестиције у младе таленте, успостављање ефикаснијег модела стипендирања, као и система за праћење и запошљавање стипендираних талената, пре свега у јавној управи, а потом и у привреди, у сарадњи са партнерима. Посебна пажња посветиће се и изградњи алумни мреже и мреже партнера, како би се обезбедили додатни извори финансирања за програме Фонда за младе таленте. |
| **3** | **Квалификације оријентисане према потребама тржишта рада** | Реформа подразумева имплементацију дуалног образовања којим се обезбеђује ефикаснији одговор система образовања на потребе привреде и тржишта рада, технолошке промене и потребе за новим компетенцијама. Даљом имплементацијом Националног оквира квалификација Републике Србије (НОКС) осигурава се диверсификација и унапређивање релевантности образовне понуде у систему високог образовања и целоживотног учења, као и обезбеђивање транспарентности система НОКС, упоредивости и препознатљивости квалификација стечених у Републици Србији са квалификацијама стеченим у другим државама. |
| **4** | **Унапређење амбијента за подстицање, подршку и праћење циркуларних и економских миграција** | Реформа подразумева стварање амбијента за привлачење радно способног становништва, подстицање циркуларних миграција и односа са дијаспором, јачање механизама за праћење миграторних токова и привлачење страних држављана у складу са *Стратегијом о економским миграцијама Републике Србије 2021-2027* и *Акционим планом за период 2021-2023. године за спровођење Стратегије о економским миграцијама Републике Србије за период 2021-2027.године.* |
| **Кључни изазов број 2: *Стварање пословног амбијента повољнијег за инвестиције*** |
| **СР****Рб.** | **Назив структурне реформе** | **Опис структурне реформе** |
| **5** | **Унапређење квалитета пружања јавних услуга кроз оптимизацију и дигитализацију административних поступака – е-Папир** | Реформа подразумева оптимизацију административних поступака за привреду и грађане (укидање непотребних и поједностављење и дигитализацију административних поступака), као и развој Регистра административних поступака. Регистар представља јединствену електронску базу свих административних поступака и осталих услова пословања, које спроводе органи јавне управе како би заинтересовани привредници и грађани могли једноставно и лако да буду информисани о свему што им је потребно да би остварили одређено право или испунили неку законску обавезу. Регистар представља и полазну основу за формирање Јединствене електронске контактне тачке (ЈЕКТ). |
| **6** | **Одрживо и ефикасно управљање привредним субјектима у власништву Републике Србије** | Реформа подразумева успостављање одрживог и ефикасног управљања привредним субјектима у власништву РС (ПСРС). У складу са *Стратегијом државног власништва и управљања привредним субјектима који су у власништву РС за период 2021. до 2027. године* и пратећим *Акционим планом за период 2021. до 2023. године* и спроведеном анализом прописа које ПСРС примењују у раду, припремљен је нови правни оквир у овој области. У претходном периоду установљена је централизована база података свих ПСРС која ће служити за дигитализацију процеса надзора и контроле њиховог пословања. |
| **7** | **Развој домаћег тржишта капитала кроз увођење нових правних института и обезбеђивање већег степена заштите инвеститора** | Реформа подразумева развијање конкурентног, високо ефикасног, транспарентног и продуктивног тржишта капитала са широким спектром финансијских инструмената и услуга, упоредивог са водећим регионалним и европским финансијским тржиштима, а ради повећања атрактивности домаћег тржишта како за домаће, тако и за стране инвеститоре. Повећањем транспарентности и квалитета финансијских инструмената вратиће се поверење инвеститора у тржиште, а што ће последично позитивно утицати на повећање броја учесника на домаћем тржишту и на одржив економски раст. |
| **Кључни изазов број 3: *Озелењавање енергетског сектора и потпуно отварање енергетског тржишта*** |
| **СР****Рб.** | **Назив структурне реформе** | **Опис структурне реформе** |
| **8** | **Унапређење енергетске ефикасности кроз стварање услова за примену енергетског означавања и екодизајна, као и кроз подстицаје за унапређење енергетске ефикасности** | Реформа подразумева два сегмента. Први сегмент ће обухватити активности које доприносе спровођењу енергетског означавања производа и еко-дизајна кроз доношење техничких прописа у складу са *Законом о енергетској ефикасности и рационалној употреби енергије*, ЕУ регулативом и јачањем капацитета тела која врше тржишни надзор над спровођењем ових прописа. Такође, подржаће се и успостављање и развој капацитета тела за оцењивање усаглашености. У другом сегменту, реформа ће обухватити јачање капацитета Управе за финансирање и подстицање енергетске ефикасности за доделу подстицаја за енергетску ефикасност, с обзиром на очекиване захтевне циљеве до 2030. године у погледу енергетске ефикасности, обезбеђење већих средстава подстицаја са посебним фокусом на сектор зграда, као и на санацију стамбених објеката и уградњу соларних панела у сектору домаћинстава. Средства ће се обезбеђивати из буџета РС, ЕУ фондова, других донаторских извора и међународних финансијских институција. |
| **9** | **Интеграција обновљивих извора електричне енергије кроз пројекат „Беогрид 2025“** | Реформа подразумева интеграцију обновљивих извора енергије у преносни електроенергетски систем, а чини је пројекат од посебног значаја за Републику Србију, који за циљ има омогућавање евакуације електричне енергије произведене из обновљивих извора (ветроелектрана), који се налазе у региону Јужног Баната, као и растерећење Трафостанице Београд 5, која напаја електричном енергијом велики део Београда. Пројекат је део ширег пројекта Северни коридор (*North CSE corridor*), који, поред наведеног обухвата и дуплирање постојећег интерконективног 400 kV далековода Ђердап 1 - Portile De Fier (Румунија). |
| **ИЗАЗОВИ У ДРУГИМ ОБЛАСТИМА И ОДГОВАРАЈУЋЕ СТРУКТУРНЕ РЕФОРМЕ** |
| **Област 1: УПРАВЉАЊЕ ЈАВНИМ ФИНАНСИЈАМА** |
| **10** | **Трансформација Пореске управе**  | Реформа подразумева реализацију *Програма трансформације Пореске управе за период 2021-2025. године*, који представља оквир и дефинише пут који води до модерне и ефикасне Пореске управе 2025. године – која обезбеђује одрживе и предвидиве јавне финансије, тако да је присутна, доступна и интегрисана у природно окружење пореског обвезника; институција која артикулише интересе и потребе пословне заједнице ка Министарству финансија и Влади Републике Србије. Кроз рад са модерном Пореском управом, пореским обвезницима ће бити поједностављено испуњење пореских обавеза, што уз адекватно вођење пореске политике представља основни предуслов за раст добровољног поштовања пореских прописа, сузбијање сиве економије и здрав и конкурентан привредни развој у Републици Србији. |
| **ОБЛАСТ 2: ЗЕЛЕНА ТРАНЗИЦИЈА** |
| **ОБЛАСТ 3: ДИГИТАЛНА ТРАНСФОРМАЦИЈА** |
| **11** | **Развој и унапређење националне информационо-комуникационе инфраструктуре** | Реформа подразумева развој широкопојасних мрежа за приступ обезбеђивањем подстицаја државе за заједничку изградњу комуникационе инфраструктуре, израду детаљних мапа доступности услуга широкопојасног приступа у Републици Србији и побољшање услова образовања и повећање коришћења сервиса електронске управе. Позитиван ефекат реализације реформе огледа се кроз развој руралних области, повезивање привредних региона, развој индустријских зона, као и повећање употребе нових технологија и иновација у пословању и образовању. |
| **12** | **Успостављање инфраструктуре и окружења за креирање и примену иновативних ИТ решења** | Реформа подразумева обезбеђивање неопходне техничке инфраструктуре, као и стварање стимулативног окружења за примену и развој иновативних ИТ решења. Реформа садржи две компоненте: Пројекат Smart City који ће омогућити боље и квалитетније функционисање јединица локалне самоуправе употребом иновативних ИТ решења и Фазу 3 пројекта – „Иновациони дистрикт“ у оквиру Државног центра за управљање и чување података у Крагујевцу, која подразумева изградњу неопходне инфраструктуре чији ће корисници бити Градска управа града Крагујевца, Универзитет и средње техничке школе у Крагујевцу. Осим тога, простор је предвиђен и за потребе функционисања информационе безбедности и дигиталне економије. |
| **13** | **Подршка развоју талената и креативних индустрија оснивањем мулитфункционалног иновативно-креативног центра Ложионица** | Реформа подразумева успостављање јединственог места намењеног креативној индустрији које ће имати могућност да пружи неопходну подршку развоју талената тиме што ће омогућити како локално тако и интернационално умрежавање, едукацију путем дељења знања, презентовање примера добре праксе и могућност тестирања идеја и решења заинтересованим привредним субјектима, појединцима, групама и организацијама. Нови јавни мултифункционални простор ће бити створен реконструкцијом постојеће зграде Ложионице са водоторњем и изградњом нове анекс пословне зграде као део целине „Београда на води“. Oсим за промовисање иновативности и стваралаштва биће намењен и ИТ индустрији. Реформа предвиђа и покретање програма подршке професионалним удружењима и образовних програма за професионалце из области креативних индустрија, као и покретање талент хаба. |
| **ОБЛАСТ 4: ПОСЛОВНО ОКРУЖЕЊЕ И СМАЊЕЊЕ СИВЕ ЕКОНОМИЈЕ (кључни изазов брoj 2)** |
| **ОБЛАСТ 5: ИСТРАЖИВАЊЕ, РАВОЈ И ИНОВАЦИЈЕ** |
| **14** | **Развој стартап екосистема** | Реформа подразумева даље стварање стимулативног окружења за развој стартапа који ће допринети привредном расту заснованом на економији знања, јачању конкурентности привреде, као и препознатљивости на националном и глобалном нивоу. Усвајањем адекватне регулативе као што је *Стратегија развоја стартап екосистема РС за период 2021-2025*. унапређен је оквир за пословање стартапа. Предвиђени су подстицаји за јавне и приватне инвестиције у овој области, активности које ће омогућити развој домаћег тржишта предузетничког капитала, развој високотехнолошке предузетничке културе и унапређење предузетничких капацитета кроз образовне програме и јачање капацитета организација подршке. |
| **15** | **Стварање услова за развој бионаука и биоекономије кроз изградњу БИО4 Кампуса** | Реформа подразумева наставак активности везаних за развој биотехнологије, биомедицине, биоинформатике и биодиверзитета (БИО4). Изградњом БИО4 кампуса биће створена прилика за концентрацију људи, акумулирање мултидисциплинарних знања и развој инфраструктуре (факултети, институти, научно-технолошки парк, итд.) у поменутим областима. БИО4 кампус ће бити први овакав кампус у ширем региону и препозната тачка на глобалној мапи развоја у области која представља спој бионаука и ИТ технологија чиме ће се између осталог отворити бројне могућности за учествовање у различитим националним и светским пројектима и показати атрактивност Републике Србије као дестинације за истраживање и развој у овом домену. |
| **ОБЛАСТ 6: РЕФОРМE У ОБЛАСТИ ЕКОНОМСКИХ ИНТЕГРАЦИЈА** |
| **16** | **Унапређење услова и уклањање препрека трговини** | Реформа подразумева наставак рада на интензивирању, унапређењу, диверсификацији и даљем расту спољне трговине Републике Србије како на регионалном, тако и на глобалном нивоу. Активности су усмерене и на јачање конкурентности српских компанија ради припреме за чланство у ЕУ и лакшег укључивања у тржишну утакмицу која постоји на јединственом европском тржишту. Реформа подразумева наставак активности везаних за процес приступања Светској трговинској организацији, затим активности предвиђене *Акционим планом за Заједничко регионално тржиште*, као и активности у оквиру рада Националног координационог тела за олакшавање трговине. |
| **ОБЛАСТ 7: РЕФОРМЕ ЕНЕРГЕТСКОГ ТРЖИШТА** |
| **17** | **Развој енергетског тржишта уз изградњу електроенергетске инфраструктуре** | Реформа подразумева развој енергетског тржишта уз изградњу преносне електроенергетске инфраструктуре, а за циљ има повећање преносног капацитета мреже Западне Србије, повећање сигурности и поузданости напајања електричном енергијом потрошача у Републици Србији, као и изградњу нових интерконективних далековода на границама са Румунијом, БиХ и Црном Гором. |
| **ОБЛАСТ 8: РЕФОРМЕ ТРАНСПОРТНОГ ТРЖИШТА** |
| **18** | **Унапређење ефикасности и безбедности у железничком саобраћају** | Реформа подразумева даљу реконструкцију, модернизацију и изградњу железничке инфраструктуре и представља наставак активности из претходних година како би се у потпуности остварили предвиђени позитивни ефекти на ефикасност, безбедност, конкурентност и еколошку одрживост железничког сектора у Републици Србији. |
| **ОБЛАСТ 9: ПОЉОПРИВРЕДА, ИНДУСТРИЈА И УСЛУГЕ** |
| **19** | **Унапређење конкурентности пољопривреде** | Реформа подразумева наставак активности на развоју конкурентности у руралним подручјима. Обухвата унапређење инфраструктуре у руралним подручјима, успостављање регулаторног оквира за процес комасације; уређење правног оквира у области тржишта пољопривредних производа; шема квалитета за пољопривредне и прехрамбене производе и органску производњу, како би се створили услови за унапређење конкурентности у свим секторима производње; и унапређење постојећих институционалних капацитета кроз дигитализацију и аутоматизацију система финансијске подршке пољопривредницима уз олакшан приступ расположивим подстицајима. |
| **20** | **Унапређење стратешког оквира инфраструктуре квалитета** | Реформа представља допринос јачању конкурентности, безбедности и квалитета производа унапређењем стратешког оквира у области инфраструктуре квалитета. Подразумева припрему одговарајућих докумената јавних политика, а затим реализацију тако планираних активности, чиме ће се створити сви предуслови за потписивање Споразума о оцењивању усаглашености и прихватању индустријских производа између Републике Србије и ЕУ за идентификоване групе производа. Реформа ће допринети повећању нивоа квалитета и безбедности домаћих индустријских производа што ће утицати на повећање нивоа конкурентности тих производа на тржишту ЕУ, а тиме ће позитивно утицати и на пораст апсолутног износа извоза и удела извоза индустријских производа у укупном извозу Републике Србије. |
| **ОБЛАСТ 10: ОБРАЗОВАЊЕ И ВЕШТИНЕ (кључни изазов брoj 1)** |
| **ОБЛАСТ 11: ЗАПОШЉАВАЊЕ И ТРЖИШТЕ РАДА (кључни изазов брoj 1)** |
| **ОБЛАСТ 12: СОЦИЈАЛНА ЗАШТИТА И ИНКЛУЗИЈА (кључни изазов брoj 1)** |
| **ОБЛАСТ 13: ЗДРАВСТВЕНA ЗАШТИТA** |